Ĝenerala Germana Porinstruistina Asocio

Ĝenerala Germana Porinstruistina Asocio (germane: Allgemeiner Deutscher Lehrerinnenverein; ADLV) estis germana pedagogia ŝirmorganizo fondita en 1890. En ĝi unuiĝis diversaj jam malposte ekzistantaj societoj (kiel ekz. Berliner Lehrerinnenverein de 1869). Fondis ĝin la feministoj kaj pedagogoj Helene Lange, Marie Loeper-Housselle, Febronie Rommel kaj Auguste Schmidt. Ties unua prezidanto estis Helene Lange.Angelika Schaser: Helene Lange und Gertrud Bäumer. Eine politische Lebensgemeinschaft, Böhlau, Köln 2010, p. 67

 Historio 
Dum fondokunveno en la 26a/27a de majo 1890 en Friedrichroda oni emfazis la neceson de tutgermanuja kuna agado por atingi ĉiujn celojn pli efike.Josefine Frieerici: Die Lehrerin in Schule und Haus, n-ro 18, Berlino, p. 546–556 La nombro de la membroj rapide kreskis, ankaŭ pro aliĝo de jam ekzistantaj aliaj kluboj, ekz. de Verein Deutscher Lehrerinnen in England aŭ sudgermanaj ligoj.Helene Lange: Lebenserinnerungen, Herbig, Berlino 1925, ĉap. 17, projekt-gutenberg.org interrete Kontraŭe al similaj societoj por viroj oni malfermigis la membrecon al ĉiuj lernejaj tipoj. La liberalaj virinoj multis pleje, tamen eĉ viroj rajtis membriĝi.Schaser (2010), p. 70 en 1907 ADLV havis 22 milojn da membroj, en 1927 jam 37 milojn.

 Organizo 
Baldaŭ estiĝis sekcioj por ebligi diversigon laŭ fakoj. En la kuro de la tempo jes ja splitiĝis laŭlernejspecaj grupoj, ekz. en 1905 Verband Deutscher Volksschullehrerinnen por deĵorantoj en bazlernejoj. Post pli ol 30 jaroj (1890 ĝis 1921) transdonis Lange la estradon al la hamburganino Emmy Beckmann. Post plua nasko de grupoj kun propraj interesoj nepris reformo en 1921. La intertempe faritajn 164 branĉojn oni aliorganizis laŭ landaj asocioj kaj la sekcioj estis anstataŭigitaj per aŭtonomoj fakligoj. En 1926 la elementarlerneja ero Reichsverband Deutscher Volksschullehrerinnen estis kun siaj 12 miloj da kunbatalantoj la plej forta parto de ADLV.Bedaŭrinde la organiza kvalito ne sufiĉe densis; post 1918 pli kaj pli da instruistinoj el elementaj lernejoj preferis aliĝi al la ĵus por inuloj malfermiĝintaj tutgermanuja ligo Deutscher Lehrerverein. Nelonga gvidantino estis ankaŭ la  Anny von Kulesza el Berlino. Post potencakiro de la nazioj ĉesis la memstareco.Rainer Bölling: Volksschullehrer und Politik. Der Deutsche Lehrerverein 1918–1933 (=Kritische Studien zur Geschichtswissenschaft, 32), Göttingen 1978, p. 38 ss. Pro rifuzo kunfandiĝi kun nacisocialisma tegmentorganizaĵo Nationalsozialistischer Lehrerbund oni decidis en majo 1933 en Erfurto memneniigon.Uwe Schmidt: Lehrer im Gleichschritt. Der Nationalsozialistische Lehrerbund Hamburg. Hamburg University Press, Hamburg 2006, p. 42; uni-hamburg.de (PDF; 889 kB) 
 Organo  
ADLV eldonis la periodaĵon Die Lehrerin, kiu nomiĝis de 1924 ADLV – Deutsche Lehrerinnenzeitung (kun aneksitajn paĝojn laŭ lernejtipo). Antaŭula gazeto estis (ekde 1884) Die Lehrerin in Schule und Haus kiun estis fondinta la feministo Marie Loeper-Hoŭsselle. Fokuso en la eldono de aprilo 1919 estis reformo de la religio-instruado, aktualaj varbanoncoj de liberaj postenoj en lernejoj kaj la postulo de samaj salajroj por inoj kaj malinoj.

 Literaturo 
 Elisabeth Meyn-von Westenholz: Der Allgemeine Deutsche Lehrerinnenverein in der Geschichte der deutschen Mädchenbildung, Berlin 1936
 Ilse Gahlings: Die Volksschullehrer und ihre Berufsverbände. Ein Beitrag zur Verbandssoziologie und zur Soziologie der Lehrerschaft, Neuwied 1967
 Rainer Bölling: Volksschullehrer und Politik. Der Deutsche Lehrerverein 1918-1933, (=Kritische Studien zur Geschichtswissenschaft, 32), Göttingen 1978, ISBN 3-525-35986-1

 Notoj 

Kategorio:Societoj
Kategorio:Friedrichroda
Kategorio:Germanaj pedagogoj
Kategorio:Aperis en 1890
Kategorio:Malaperis en 1933